Vilniaus tarptautinis prancūzų licėjus
54°42′13″š. pl. 25°19′01″r. ilg.﻿ / ﻿54.703709°š. pl. 25.317053°r. ilg.﻿ / 54.703709; 25.317053 Vilniaus tarptautinis prancūzų licėjus (pranc. Lycée International Français de Vilnius, LIFV) – nevalstybinė bendrojo ugdymo mokykla Vilniuje, vykdanti ikimokyklinio, pagrindinio, vidurinio ir papildomo ugdymo programas. Įstaigos kodas 111967520, teisinė forma viešoji įstaiga, mokymosi procesas vyksta prancūzų kalba. Licėjuje veikia prancūziška švietimo sistema: ikipradinė mokykla, darželis (maternelle), pradinė, pagrindinė (collège) ir vidurinė mokykla (lycée). Įstaiga yra įsikūrusi dviejuose pastatuose. Administracija, ikipradinė mokykla ir pirmoji pradinės mokyklos klasė (CP) yra Šilo g. 13 pastate, pradinė mokykla (CE1, CE2, CM1, CM2 klasės), koledžas ir licėjus – naujajame pastate Subačiaus g. 7.